Атабайда Гата Нуруллинның тууына 100 ел тулуга багышланган искә алу чарасы узачак

	2023 елның 7 июнендә Лаеш районының Атабай авылында ТАССРның халык артисты Г.И.Нуруллинның тууына 100 ел тулуга багышланган чара узачак.
Г. И. Нуруллин 1923 елның 16 маенда Татарстанның Лаеш районы Епанчино (хәзерге Атабай авылы) авылында туган. 1949 елда татар театр училищесын тәмамлый һәм республика күчмә театрына кабул ителә.1959-1965 елларда татар Әстерхан театрында эшли.	 Күчмә театрда (хәзерге К. Тинчурин театры) ул үзенең гомерлек юлдашын, яраткан Кәримәне таба. Алар гомер буе бер бригадада эшлиләр. Икесе дә чын иҗади кешеләр булып чыга. Нуруллин, төп актерлык эшеннән тыш, шигырьләр, җырлар, пьесалар яза.

Актер буларак, Гата Нуруллин көнкүреш, психологик драма яки җиңел комедия өлкәсендә бик яхшы булган эчкерсез, ачык, тормыш сыман геройлар тудыра. 1980 елдан Г. И. Нуруллин – ТАССРның халык артисты.

Чарада Г. Нуруллинның туганнары, артистлар һәм К. Тинчурин театры хезмәткәрләре катнашыр дип көтелә. 
	---	
Тинчурин театры

	№ --- | 30.05.2023	


